EkBass/fiwiki-20250220-pages-articles huggingface dataset:
Väärennös

Väärennös on yleensä hyötymistarkoituksessa tehty jäljitelmä, jonka tarkoitus on luoda valheellinen vaikutelma tuotteen alkuperästä tai sisällöstä. Yleisiä väärentämisen kohteita ovat muun muassa raha, dokumentit, taideteokset, vaatteet, lääkkeet, kellot ja erilaiset varaosat. OECD arvio kulutustavaroiden väärennösten ja tekijänoikeusrikkomusten rahalliseksi arvoksi maailmankaupassa 200 miljardia Yhdysvaltojen dollaria vuonna 2005. Summa on 2% kyseisen vuoden maailmankaupan arvosta"OECD:THE ECONOMIC IMPACT OF COUNTERFEITING AND PIRACY == Rahan väärentäminen == Rahaa väärennetään ammattimaisesti usein laittomissa setelipainoissa. Tavallisilla skannereilla ja mustesuihkutulostimilla voidaan tuottaa heikkolaatuisia väärennöksiä. Lisäksi oikealta käteen tuntuvaa setelipaperia on vaikea hankkia. Euroopassa väärennetään yleisemmin pieniä seteleitä kuin suuria. Väärennösten havaitsemiseksi seteleissä on nykyisin monenlaisia turvatekijöitä. == Tekstiväärennökset == Tekstiväärennöksiä ovat esimerkiksi kirjalliset väärennökset, historiallisten dokumenttien väärennökset, journalistiset väärennökset sekä plagiointi koulu- ja yliopistomaailmassa.Sanna Nyqvist & Outi Oja: Kirjalliset väärennökset – Huijauksia, plagiaatteja ja luovia lainauksia, s. 9–17. Gaudeamus, Helsinki 2018. Tunnettuja tekstiväärennöksiä ovat esimerkiksi Konstantinuksen lahjakirja, Pietari Suuren testamentti ja Siionin viisaiden pöytäkirjat. Kirjalliset väärennökset kuuluvat kaunokirjallisuuden alaan ja eroavat muista tekstiväärennöksistä siinä, että ne ovat taidetta tai ne esitetään taiteen kontekstissa. Tyypillisiä kirjallisia väärennöksiä ovat tekstit, jotka esitetään tunnetun kirjailijan tuotoksena. Kirjalliset väärennökset eivät yleensä ole rahallisesti arvokkaita kuten kuvataiteen väärennökset. == Taiteen väärentäminen == Taidetta on luultavasti väärennetty kaikissa sivistyneissä kulttuureissa kaikkina aikoina. Eniten on väärennetty niitä asioita, joita on eniten arvostettu, kuten Egyptin faaraoiden aikaisia koruja, antiikin aikaisia veistoksia, keskiaikaisia pyhäinjäännöksiä ja renessanssiajan maalauksia sekä nykyaikana kuuluisien taiteilijoiden teoksia, joista maksetaan suuria summia. == Lähteet == == Kirjallisuutta == * == Aiheesta muualla == * Leino, Raili: Piratismi tappaa 14 miljoonaa ihmistä vuodessa . Tekniikka & talous 23.4.2009. *
Metrodoros Stratonikeialainen

Metrodoros Stratonikeialainen (, ; 100-luvun eaa. loppupuoliDiogenes Laertios: Merkittävien filosofien elämät ja opit X.Cicero: Acad. ii. 6. §16, 24. §78.) oli antiikin kreikkalainen filosofi. Hän oli kotoisin Stratonikeiasta Kaariasta. Metrodoros toimi aluksi epikurolaisessa koulukunnassa, mutta liittyi myöhemmin Karneadeen oppilaana Platonin Akatemiaan. Se, että Metrodoros hylkäsi epikurolaisuuden, vaikuttaa olleen hyvin harvinaista. Cicero on selittänyt tätä sillä, että Metrodoroksen mukaan Karneadeen akatemialainen skeptisismi oli tapa hyökätä stoalaisia vastaan heidän omalla maaperällään. Metrodoros katsoi, että Karneades oli todellisuudessa Platonin lojaali seuraaja. Cicero puhuu Metrodoroksesta tulisena ja vuolaana puhujana.Cicero: de Orat. i. 11. §45 == Lähteet == Luokka:Akatemialaiset
Washingtonin piirikunta (Ohio)

Washingtonin piirikunta on piirikunta Ohiossa, Yhdysvalloissa, joka on nimetty George Washingtonin mukaan. Sen hallinnollinen keskus ja suurin kaupunki on Marietta. ==Maantiede== Washingtonin naapuripiirikuntia ovat Athens lounaassa, Morgan luoteessa, Noble pohjoisessa, Monroe koillisessa ja Länsi-Virginian puolella Tylerin, Pleasantsin ja Woodin piirikunnat. ==Väestö== Piirikunnassa oli vuoden 2010 väestönlaskennassa 61 778 ihmistä ja 25 373 kotitaloutta. Etniset ryhmät jakautuivat valkoisiin (96,5%), mustiin (1,2%), alkuperäisamerikkalaisiin (0,2%) ja aasialaisiin (0,6%). == Lähteet == Luokka:Ohion piirikunnat
Metrodoros Koslainen

Metrodoros Koslainen () (n. 460 eaa.) oli antiikin kreikkalainen pythagoralainen filosofi ja lääkäri. Hän oli Epikharmoksen poika. Monien perheensä jäsenten tavoin hän opiskeli sekä pythagoralaista filosofiaa että lääketiedettä.Smith, William: Dictionary of Greek and Roman Biography and Mythology, 1870. Metrodoros kirjoitti tutkielman Epikharmoksen teoksista. Niissä hän esitti Epikharmokseen ja Pythagoraaseen itsensä nojaten, että doorilainen kreikka oli orfilaisten hymnien oikea murre.Jamblikhos: Vit. Pyth. c. 34. == Lähteet == Luokka:Antiikin kreikkalaiset filosofit Luokka:Kielitieteilijät
Metrodoros Ateenalainen

Metrodoros Ateenalainen (, ; 100-luvun eaa. puoliväli) oli antiikin kreikkalainen taidemaalari ja filosofi, joka oli kotoisin Ateenasta. Plinius vanhempi kertoo, että kun Aemilius Paullus kävi Ateenassa voitettuaan Makedonian kuningas Perseuksen vuonna 168 eaa., hän pyysi ateenalaisia lähettämään parhaan filosofinsa opettamaan lapsiaan ja parhaan taidemaalarinsa tekemään maalauksen voitostaan. Ateenalaiset valitsivat Metrodoroksen kyvyikkäimpänä kumpaankin tehtävään, ja Paullus oli tyytyväinen valintaan.Plinius vanhempi: Naturalis historia 35.11 s. 40.30. == Lähteet == Luokka:Antiikin kreikkalaiset filosofit Luokka:Antiikin kreikkalaiset taidemaalarit
Yrjö Kesti

Yrjö Henrik Kesti (28. kesäkuuta 1885 Oulu − 9. lokakuuta 1960 Oulu) oli suomalainen maanviljelijä, toimittaja ja Suomen pienviljelijäin puolueen kansanedustaja 1930-luvulla. Kestin vanhemmat olivat läkkiseppä Johan Kesti ja Maria Liisa Ojala. Hän asui Muhoksella ollen aluksi valtion metsätorppari ja siinä sivussa kalastaja, peltiseppä ja koskenlaskija. Myöhemmin hän toimi maanviljelijänä Muhoksella. Kesti oli Pohjanmaan pienviljelijä -lehden vastaavana toimittajana 1933−1934 ja Pohjanmaan Sana -lehden toimittajana 1940. Kesti oli kansanedustajana 1930–1936 edustaen Oulun läänin eteläistä vaalipiiriä. Hän oli presidentin valitsijamies vuosien 1937, 1940 ja 1943 presidentinvaaleissa ja kuului Muhoksen kunnanvaltuustoon. == Lähteet == * Luokka:Suomalaiset maanviljelijät Luokka:Suomalaiset toimittajat Luokka:Kansanedustajat Luokka:Muhoksen kunnanvaltuutetut Luokka:Oulun läänin eteläinen vaalipiiri Luokka:Vuonna 1885 syntyneet Luokka:Vuonna 1960 kuolleet
Sigrid Oulasmaa

Sigrid Elviira Oulasmaa (o.s. Salovaara, sukunimi vuoteen 1932 Söderberg; 13. lokakuuta 1898 Humppila − 2. elokuuta 1963 Kiuruvesi) oli suomalainen kotirouva ja Suomen pienviljelijäin puolueen kansanedustaja 1930-luvulla. Oulasmaan vanhemmat olivat nahkuri Zefanias Salovaara ja Hulda Aleksandra Cederblad. Hän kävi keskikoulun ja mentyään naimisiin 1920 rautatievirkamies Oskari Ossian Söderbergin (sukunimi vuodesta 1932 Oulasmaa) kanssa asui sitten Ypäjällä 1920–1931, Valtimolla 1931–1960 ja Kiuruvedellä vuodesta 1960. Oulasmaa oli kansanedustajana 1933–1936 edustaen Kuopion läänin itäistä vaalipiiriä. == Lähteet == * Luokka:Kansanedustajat Luokka:Pohjois-Karjalan vaalipiiri Luokka:Vuonna 1898 syntyneet Luokka:Vuonna 1963 kuolleet
Eino Rytinki

Eino Jaakko Rytinki (27. tammikuuta 1903 Pudasjärvi - 30\. lokakuuta 1972 Pudasjärvi) oli suomalainen pienviljelijä ja kunnallisneuvos. Hän toimi Suomen pienviljelijäin puolueen, Suomen pienviljelijäin ja maalaiskansan puolueen ja Maalaisliiton kansanedustajana 1930-luvulta 1950-luvun lopulle. Rytingin vanhemmat olivat maanviljelijä Kustaa Aleksanteri Rytinki ja Saara Margareeta Törrö. Hän kävi kansakoulun ja toimi sitten pienviljelijänä Pudasjärvellä. Hän sai kunnallisneuvoksen arvonimen 1966. Rytinki valittiin eduskuntaan Suomen pienviljelijäin puolueen listalta vaaleissa 1933 ja 1936. SPP:n sulauduttua uuteen Pienviljelijäin ja maalaiskansan puolueeseen tuli Rytinki valituksi sen listalta 1939. 20. kesäkuuta 1941 Rytinki siirtyi Maalaisliiton eduskuntaryhmään, jossa hän jatkoi seuraaviin vaaleihin asti. Hän palasi eduskuntaan 8. syyskuuta 1949 Antti Koukkarin paikalle ja oli sitten kansanedustajana aina vuoteen 1958 saakka. Rytinki edusti 1933–1939 Oulun läänin pohjoista vaalipiiriä ja 1939–1945 sekä 1949–1958 Oulun läänin vaalipiiriä. Rytinki toimi presidentin valitsijamiehenä vuosien 1937, 1940, 1943 ja 1956 vaaleissa. Hän oli Pudasjärven kunnanhallituksen varapuheenjohtajana ja kunnanvaltuuston puheenjohtajana. Rytinki kuului muun muassa Valmet Oy:n sekä Yleisradion hallintoneuvostoon ja Pohjois-Pohjanmaan maakuntaliiton maakuntaneuvostoon. Hän oli Maalaisliiton Koillis-Pohjanmaan piirisihteerinä 1945–1948. == Lähteet == * === Viitteet === Luokka:Kansanedustajat Luokka:Suomen Keskustan poliitikot Luokka:Pudasjärven kaupunginvaltuutetut Luokka:Oulun vaalipiiri Luokka:Oulun läänin pohjoinen vaalipiiri Luokka:Vuonna 1903 syntyneet Luokka:Vuonna 1972 kuolleet
Aatami Asikainen

Aatami (Adam) Asikainen (15. huhtikuuta 1891 Kuopio – 6. maaliskuuta 1965 Lohtaja) oli suomalainen poliitikko ja osuusliikkeen myymälänhoitaja. Hän oli Sosialistisen työväen ja pienviljelijäin eduskuntaryhmän kansanedustaja Kuopion läänin läntisestä vaalipiiristä 1924–1929. Asikaisen vanhemmat olivat talollinen Antti Asikainen ja Eeva Kustava Tuppurainen. Hän kävi kolme luokkaa kansakoulua ja toimi sitten maanviljelijänä Kuopion maalaiskunnassa vuoteen 1917 saakka. Asikainen oli osuusliikkeen myymälänhoitajana Karttulassa 1917–1924, Pielavedellä 1924, Himangalla 1924–1926, Sotkamossa 1926–1927 sekä uudelleen Himangalla vuodesta 1929. Asikainen oli Osuusliike Uurtajan johtaja Tuusniemellä 1928–1929. Tullessaan valituksi tehtävään hän pyysi vapautusta eduskuntaryhmän jäsenyydestä. Asikaisen mukaan hän ei tullut toimeen kansanedustajan palkalla. Ryhmä ei kuitenkaan suostunut pyyntöön. Asikainen oli naimisissa vuodesta 1913 Maria Tiirikaisen kanssa. == Lähteet == * ===Viitteet=== Luokka:Kansanedustajat Luokka:Suomen sosialistisen työväenpuolueen poliitikot Luokka:Pohjois-Savon vaalipiiri Luokka:Vuonna 1891 syntyneet Luokka:Vuonna 1965 kuolleet
Menedemos

Menedemos () on antiikin kreikkalainen nimi, joka voi viitata seuraaviin henkilöihin: * Menedemos Eretrialainen (n. 350-278/275 eaa.), filosofi, eretrialaisen koulukunnan perustaja * Menedemos Pyrrhalainen (n. 350 eaa.), akatemialainen filosofi * Menedemos (300-luku eaa.), Aleksanteri Suuren kenraali * Menedemos (200-luku eaa.), kyynikkofilosofi
Tarmo Ruubel

Tarmo Ruubel (s. 19. elokuuta 1967 Tallinna) on suomalainen näyttelijä ja televisiojuontaja. Hän on tullut tunnetuksi muun muassa elokuvasta Iskelmäprinssi sekä useista televisiosarjoista. == Elämä ja ura == Ruubel syntyi Viron pääkaupungissa neuvostovallan aikana ja muutti Suomeen viisivuotiaana. Hän valmistui ylioppilaaksi vuonna 1986 ja suoritti Teatterikorkeakoulun 1988–1992, minkä jälkeen hän oli kauden 1992–1993 kiinnitettynä Kotkan kaupunginteatteriin. Ruubelin teatterirooleja on muun muassa Sidney Bruhl Ira Levinin kirjoittamassa trillerissä Murhaloukku. Esitys annettiin Teatteri Imatrassa kaudella 2012–2013. Elokuvauransa Ruubel aloitti sivuosalla seksuaalista käyttäytymistä valottavassa televisioelokuvassa Hyväntekijä. Ensimmäinen valkokangasrooli Ruubelilla oli vuonna 1991 musiikkikomediassa Iskelmäprinssi, jossa hän näytteli rallikuninkuudesta haaveilevaa Ramia. MTV3:n sarjassa Ihmeidentekijät ja sen jatko-osassa Parhaat vuodet hän tulkitsi Joonas Kuningasta. Edelleen Ruubelilla oli rooli muutamassa jaksossa sarjassa Blondi tuli taloon. Åke Lindmanin sotaelokuvassa Tali-Ihantala 1944 hän tulkitsi majuri Hynnisen osan. Tarmo Ruubel on toiminut myös kiinteistövälittäjänä ja juontanut MTV3:n sisustussarjaa Pientä pintaremonttia. Hän on juontanut myös Yle TV2:n matkailuaiheista sarjaa Matkalla Virossa (2008) yhdessä Siiri Sisaskin kanssa. == Filmografia == === Elokuvat === *Iskelmäprinssi (1991) *Veturimiehet heiluttaa (1992) *Pom poko (1994) - Tamasaburo (suomenkielinen ääni) *Pikkusisar (1999) *Kissojen valtakunta (2002) – Paroni Humbert von Gikkingen (suomenkielinen ääni) *Tali- Ihantala 1944 (2007) *Bolt (2008) - Bolt (suomenkielinen ääni) *Varasto 2 (2018) === Televisioelokuvat === *Hyväntekijä (1990) (nimellä Tarmo Montonen) *Kalliolle kukkulalle (1992) *Ratapenkan ruusu (1996) *Kekkonen (1998) *Pako punaisten päämajasta (2000) === Televisiosarjat === *Tuntemattomalle jumalalle (1993) *Puhtaat valkeat lakanat (1993) *Blondi tuli taloon (1994–1995) *Ihmeidentekijät (1996–1998) *Sydänten akatemia (1998) *Iskelmäprinssi (1998) *Parhaat vuodet (2000) *Kylmäverisesti sinun (2005) *Kelgukoerad (Viron Kanal2) (2008) *Kotikatu (2009) == Lähteet == *Teatterit ja teatterintekijät 2005. ISBN 952-471-629-1. * *Kaupunkilehti.fi * * === Viitteet === Luokka:Suomalaiset näyttelijät Luokka:Suomen virolaiset Luokka:Vuonna 1967 syntyneet Luokka:Elävät henkilöt
Dromedaari

Dromedaari (Camelus dromedarius) on kamelien sukuun kuuluva suurikokoinen sorkkaeläin. Sitä kutsutaan myös yksikyttyräiseksi kameliksi. Luultavasti Arabian niemimaalta lähtöisin oleva dromedaari on kesytetty tuhansia vuosia sitten, ja on sittemmin levinnyt laajalle ratsueläimenä ja kuormajuhtana. Nykyään kesyjä dromedaareja elää noin 13 miljoonaa yksilöä. Ainoat villit dromedaarit elävät nykyisin Australian keskiosien kuivassa Outbackissa, jossa maahan 1800-luvun lopulla tuodut eläimet ovat villiintyneet ja muodostavat nykyään noin miljoonan yksilön populaation. == Koko ja ulkonäkö == Dromedaari on kaksikyttyräistä kamelia sirompi ja korkeampi. Sen turkki on tyypillisesti vaaleampi ja lyhytkarvaisempi. Urokset kasvavat noin 1,8–2,0 metrin säkäkorkeuteen ja painavat täysikasvuisina 300–600 kg. Naaraat ovat 1,7–1,9 metriä korkeita ja noin 10 % kevyempiä. Dromedaari on sopeutunut sietämään laajaa ruumiinlämmön vaihtelua veden säästämiseksi, ja sen normaali ruumiinlämpötila on välillä 34–41,7 °C. Dromedaarin selässä oleva kyttyrä toimii rasvavarastona. Kuivana kautena kyttyrä on miltei olematon, mutta kasvaa taas sadeaikana ja saattaa painaa silloin jopa 40 kg.Nisäkkäät: Uusi Zoo 3, WSOY 1988, ISBN 951-0-13892-4. Ranskankielinen alkuteos Beauté du monde animal: Mammifères 1,3 ja 4. Suom. M. Heikkilä, T. Lahti, A. Raasmaja & S. Räisänen, s. 83–84 == Levinneisyys == Kesytetty dromedaari on yleinen alueella Pohjois-Afrikasta Lähi-idän kautta läntiseen Intiaan. Dromedaari on raskaan eturuumiinsa vuoksi huono kiipeilijä, eikä siksi pärjää vuoristoisella seudulla.Nisäkkäät: Uusi Zoo 3, WSOY 1988, ISBN 951-0-13892-4. Ranskankielinen alkuteos Beauté du monde animal: Mammifères 1,3 ja 4. Suom. M. Heikkilä, T. Lahti, A. Raasmaja & S. Räisänen, s. 84 == Lisääntyminen == Naaraat saavuttavat sukukypsyyden kolmen vuoden iässä, urokset kuusivuotiaina. Dromedaariuroksilla on suussaan kieltä muistuttava kitapurjepussi, jolla houkutellaan naaraita kiima-aikana. Urokset uhittelevat keskenään ja saattavat tapella. Parittelu kestää noin 15 minuuttia, ja poikanen syntyy 15 kuukauden tiineyden jälkeen. Naaras hoivaa jälkeläistään vuoden tai kaksi. Dromedaarit elävät noin 40–50-vuotiaiksi. == Ravinto == Dromedaarit ovat kasvinsyöjiä ja hyvin kaikkiruokaisia. Kovien huultensa ansiosta ne voivat syödä myös piikikkäitä kasveja. Dromedaarit myös märehtivät vaikka eivät kuulu märehtijöiden alalahkoon. == Lähteet == * == Aiheesta muualla == * Camelus dromedarius Ultimate Ungulate Luokka:Kamelit Luokka:Kotieläimet Luokka:Juhdat Luokka:Seulonnan keskeiset artikkelit
Krødsherad

Krødsherad on kunta Buskerudin läänissä Norjassa. Krødsheradin kunta perustettiin vuonna 1901, kun se erotettiin Sigdalin kunnasta. Kunnan hallintokeskus on Noresund. Vuoden 2023 alussa kunnassa oli 2 211 asukasta. pienoiskuva|vasen|200px|Villa Fridheim, jossa on Peter Christen Asbjørnsenin ja Jørgen Moen elämäntyötä esittelevä museo. ==Tunnettuja henkilöitä== * Moltke Moe (1859–1913), folkloristi * Amund Ringnes (1840–1907), liikemies * Ellef Ringnes (1842–1929), liikemies * Tormod Skagestad (1920–1997), teatterinjohtaja ja kirjailija == Lähteet == ==Aiheesta muualla== *
Lier (Norja)

Lier on kunta Buskerudin läänissä Norjassa. Lierin kunta perustettiin vuonna 1838. Åssidenin alue siirrettiin Lieristä Drammenin kuntaan vuonna 1951. Lierissä oli 28 167 asukasta vuoden 2023 alussa. == Kuvia == Frogner kirke (Lier) 20080608-3.jpg|Frognerin kirkko Sjåstad kirke TRS 070526 002.jpg|Sjåstadin kirkko == Media == Paikallislehti Lierposten ilmestyy torstaisin. == Tunnettuja henkilöitä == * Thorleif Haug (1894–1934), hiihtäjä * Aryan Tari (s. 1999), shakin suurmestari == Lähteet == ==Aiheesta muualla== *
Modum

Modum on kunta Buskerudin läänissä Norjassa. Modumin kunta perustettiin vuonna 1838. Kunnan hallintokeskus on Vikersund. Vuoden 2023 alussa kunnassa oli 14 527 asukasta. Modum on Laukaan ystävyyskunta. == Media == Paikallislehti Bygdeposten ilmestyy kolmesti viikossa. == Kuvia == Heggen kirke TRS 070429 022.jpg|Heggenin kirkko Glasshytta ved Blaafarveværket.jpg|Taide- ja kulttuurikeskus Blaafarveværket Ski flying Vikersund 2011.jpg|Vikersundbakkenin lentomäki ==Tunnettuja henkilöitä== * Thure Erik Lund (s. 1959), kirjailija == Lähteet == ==Aiheesta muualla== *
Mart Sander

Martin Laurent ”Mart” Sander (s. 10. elokuuta 1967 Tallinna, Viron SNT, Neuvostoliitto) on virolainen muusikko, ohjaaja, kirjailija ja televisiojuontaja. Hänellä oli pääosa muun muassa suomalaisessa elokuvassa Iskelmäprinssi vuonna 1991. == Elämä ja ura == Sander syntyi Tallinnassa vuonna 1967. Hän aloitti musiikkiopinnot Tallinna Muusikakeskkoolissa (TMKK) pääaineenaan viulu vuonna 1974. Myöhemmin hän suoritti koreografian ja orkesterinjohtamisen opintoja. Sander oli Viron Kansallisoopperan jäsen vuodesta 1986 vuoteen 1992; vuodesta 2010 hän toimii siellä ohjaajana. Hän on niin ikään esiintynyt lukuisissa englanninkielisissä koomisen oopperan tuotannoissa ympäri Eurooppaa. Sander on ollut mukana Modern Fox -kokoonpanossa 1980-luvulta lähtien. Vuonna 2000 hän oli mukana perustamassa tallinnalaista Bel-Etage Swing Swindlers -orkesteria. Modern Fox julkaisi suomenkielisen esikoisalbumin vuonna 1989 ja Bel-Etage Swing Swindlers vuonna 2010 (Ruusuinen Hetki), jolloin orkesteri esiintyi talvikauden Grand Casinolla Helsingissä. Suomenkielisessä 1960-luvun alkuun ajoittuvassa nostalgisessa iskelmäelokuvassa Iskelmäprinssi (1991) Sander tulkitsi toisen miespääroolin. Vuonna 1993 Sanderilla oli rooli yhdysvaltalaisessa televisioelokuvassa Candles in the Dark, jossa pääosia tulkitsivat sveitsiläinen Maximilian Schell sekä yhdysvaltalainen Alyssa Milano. Elokuvassa Senkiföldje (1993) hän näytteli ”sympaattista kansallissosialistia”. Vuonna 1998 ensi-iltansa saaneessa elokuvassa Kallis härra Q Sander tulkitsi Saaran ja Sigridin isää. Sanderin elokuvaohjauksiin lukeutuvat Varas (1992) sekä Berlin 1945: Musik Unter Bomben (2007). Kotimaassaan Sander on juontanut erinäisiä televisio- ohjelmia, kuten sikäläistä Tanssii tähtien kanssa -tuotantoa Tantsud tähtedega kumppaninaan Merle Liivak. Hän on isännöinyt myös virolaista Bumtsibumia useita vuosia. Sanderin esikoisromaani Mercator julkaistiin 1994. Englanninkielinen Z, the Terminal Letter ilmestyi vuonna 2005 ja Lux Gravis vuonna 2008. Hän on myös kirjoittanut näytelmiä ja sanoituksia sekä säveltäjänä kirjoittanut lauluja, oopperan ja paljon elokuvamusiikkia. Sander on suorittanut maisteriopintonsa Baltian Elokuvakatemiassa ja jatkaa tohtorikoulutusta samassa koulussa. Hän on luonut kolme elokuvaa, jotka ovat voittaneet useita kansainvälisiä festivaaleja. Vuonna 2018 valmistui hänen historiallinen televisiosarjansa Huorat (Litsid). Siitä tuli erittäin suosittu ja sitä on myyty moniin maihin. Vuonna 2020 valmistui sarjan jatko, Naisten sota. Molemmat sarjat perustuvat hänen omaan bestselleriinsä, romaanisarjaan Huorat. Sander on niin ikään muotokuvamaalari, ja hänella on taidegalleria Tallinnan keskustassa. == Lähteet == * Martsander.com * Divine-art.com == Aiheesta muualla == * Luokka:Virolaiset muusikot Luokka:Virolaiset näyttelijät Luokka:Vuonna 1967 syntyneet Luokka:Elävät henkilöt
Nedre Eiker

Nedre Eiker on entinen kunta Buskerudin läänissä Norjassa. Nedre Eikerin kunta syntyi, kun Eikerin kunta jaettiin Nede Eikeriksi ja Øvre Eikeriksi 1. heinäkuuta 1885. Tammikuussa 2013 tehdyn väestönlaskennan mukaan Nedre Eikerin kunnassa oli 23 640 asukasta. Vuonna 2020 Nedre Eiker ja Svelvik liitettiin Drammeniin. Samalla niistä tuli osa Vikenin lääniä. == Lähteet == Luokka:Norjan entiset kunnat Luokka:Drammen
Nesbyen

Nesbyen (ennen vuotta 2020 Nes) on kunta Buskerudin läänissä Norjassa. Kunta perustettiin vuonna 1838 nimellä Nes. Flån kunta erotettiin Nesistä 1905. Kunnan nimi vaihdettiin Nesbyeniksi 2020, jolloin se ja toinen Nes-niminen kunta päätyivät osaksi samaa Vikenin lääniä. Vuoden 2023 alussa kunnassa oli 3 299 asukasta. ==Kuvia== Nesbyen stasjon fra sør.jpg|Nesbyenin asema Bergenin radan varrella. Nes kirke (Nesbyen).jpg|Nesin kirkko Gardnos.jpg|Gardnosin kraatteri muodostui meteoriitin iskussa noin 650 miljoonaa vuotta sitten. ==Tunnettuja henkilöitä== * Margarete Bonnevie (1884–1970), naisasianainen * Lars Roar Langslet (1936–2016), poliitikko == Lähteet == ==Aiheesta muualla== *
Nore og Uvdal

Nore og Uvdal on kunta Buskerudin läänissä Norjassa. Nore og Uvdal (vuosina 1858–1900 nimeltään Nore) erotettiin Rollagin kunnasta vuonna 1858. Kunta jaettiin Noren ja Uvdalin kuntiin 1901, ja kunnat yhdistettiin jälleen 1962. ==Kuvia== Rødberg Nore.jpg|Kunnan keskustaajama Rødberg Nore stave church.jpg|Noren sauvakirkko Uvdal stavkirke, MIS.jpg|Uvdalin sauvakirkko Uvdal kirke.JPG|Uvdalin kirkko ==Tunnettuja henkilöitä== * Johan Brun (1922–2021), valokuvaaja * Hans Jacob Sparre (1861–1937), arkkitehti * Frode Thingnæs (1940–2012), muusikko == Lähteet == ==Aiheesta muualla== *
Kielikylpy

Kielikylpy on opetusmenetelmä, jossa vierasta kieltä (”kylpykieltä”) käytetään tarkoituksellisesti lapsen ympäristössä, yleensä koulussa tai päiväkodissa. Esimerkiksi koulussa eri oppiaineita voidaan opettaa kylpykielellä. Kielikylpyä käyttävää päiväkotia voidaan nimittää myös kielipesäksi, etenkin jos kylpykielenä on katoamisuhan alainen vähemmistökieli. Kielikylpy perustuu ajatukseen, että lapsi omaksuu kylpykielen samalla tavalla kuin äidinkielen: kuulemalla sitä ympäristössään ja käyttämällä sitä todellisissa viestintätilanteissa.Järvinen ym. s. 230. Kielikylpyopetuksen tavoitteena on kaksikielisyys, eli lapset oppivat toisen kielen ilman että heidän äidinkielensä kärsii.Järvinen ym. s. 231. Kielikylpy kestää yleensä vuosia, ja opettajien pitäisi olla kaksikielisiä. Myös kodin ja koulun välinen yhteistyö on tärkeää.Järvinen ym. s. 232. Äidinkielen ja kylpykielen järjestys ja laajuus on erilainen eri kielikylpymuodoissa: * Varhainen täydellinen kielikylpy tarkoittaa sitä, että opetus tapahtuu aluksi kokonaan kylpykielellä ja äidinkielen osuus kasvaa myöhemmin. Viidennellä tai kuudennella luokalla kylpykielen ja äidinkielen määrä vakiintuu, ja kylpykielen osuus on vähintään puolet. * Varhainen osittainen kielikylpy käyttää aluksi jonkin verran vähemmän kylpykieltä kuin täydellinen kielikylpy. * Viivästetty kielikylpy ja myöhäinen kielikylpy aloitetaan vasta ala-asteen lopussa tai yläasteen alussa. Kielikylpyopetus sai alkunsa Kanadassa 1960-luvulla. Suomessa varhaista täydellistä kielikylpyä on käytetty ruotsin opetuksessa vuodesta 1987, ja sitä on tutkittu Vaasan yliopiston kielikylpyprojektissa. Tutkimusten mukaan kielikylpy on tehokas opetusmenetelmä, eikä se haittaa äidinkielen kehitystä. Kielikylvyn avulla on mahdollista saavuttaa toiminnallinen kaksikielisyys. Tämä tarkoittaa sitä, että oppilaat ymmärtävät kylpykieltä yhtä hyvin kuin syntyperäiset kielen puhujat, mutta lukeminen ja kirjoittaminen ei yllä samalle tasolle. Kaikki kielen osa-alueet eivät myöskään kehity tasapuolisesti, vaan sanaston, kieliopin ja kielen sosiaalisen vaihtelun hallinta jää heikommaksi. Toisaalta kielikylvyn avulla saavutetaan parempia oppimistuloksia kuin millään muulla kielenopetuksen menetelmällä, ja lisäksi kielikylpyoppilaalle kehittyy myönteinen asenne kylpykielen kulttuuria kohtaan.Järvinen s. 237-238. ==Lähteet== ===Viitteet=== Luokka:Kielenopetus
Magister officiorum

Magister officiorum oli virkamies myöhäisantiikin Rooman valtakunnassa. Magister officiorum oli valtakunnan hallinnon korkea-arvoisin virkamies. Hän valitsi valtion virkamiehet ja johti valtakunnan ulkopolitiikkaa. Magister officiorum johti myös keisarin henkivartiostoa. == Lähteet == * Luokka:Roomalaiset virat ja arvonimet
Menedemos Pyrrhalainen

Menedemos Pyrrhalainen (, ; n. 350 eaa.) oli antiikin kreikkalainen Platonin Akatemiaan Speusippoksen aikana kuulunut filosofi. Hän oli kotoisin Pyrrhasta, Lesbokselta. Speusippoksen kuoleman vuonna 399 eaa. jälkeen Akatemiassa pidettiin äänestys koulun seuraavasta johtajasta. Menedemos ja Herakleides Pontoslainen hävisivät äänestyksen hiuksenhienosti Ksenokrateelle. Menedemos jätti Akatemian ja perusti oman koulunsa.Filodemos: Academicorum historia vii == Lähteet == Luokka:Akatemialaiset
Helton

Helton da Silva Arruda (s. 18. toukokuuta 1978 São Gonçalo) on brasilialainen jalkapalloilija, pelipaikaltaan maalivahti. Hän on pituudeltaan 189-senttimetrinen. Hän edusti Portugalin pääsarjassa 11 kauden ajan FC Portoa sekä muutaman kauden União Leiriaa. Helton nousi FC Porton ykkösmaalivahdiksi ensimmäisellä kaudellaan vuodenvaihteen 2005–2006 jälkeen syrjäyttäen uransa loppupuolella olleen pitkäaikaisen maajoukkuemaalivahdin Vítor Baían. Helton pysyi ykkösmaalivahtina maaliskuuhun 2014 saakka, kunnes akillesjännevamma keskeytti hänen pelaamisensa vuoden ajaksi. Hän pelasi FC Porton joukkueessa 232 Portugalin liigan ottelua ja voitti seitsemän Portugalin liigamestaruutta sekä neljä Portugalin cupia, joskin hän pelasi vain kahdessa näistä cup- finaaleista. Porto voitti kaudella 2010–2011 Eurooppa-liigan, ja Helton pelasi joukkueensa kaikki 15 ottelua. Helton oli Brasilian ykkösmaalivahti Sydneyn olympialaisissa 2000 ja pelasi kolme alkulohko-ottelua sekä tappiollisen puolivälieräottelun Kamerunia vastaan. Hän pelasi Brasilian A-maajoukkueessa kolme ystävyysottelua marraskuusta 2006 kesäkuuhun 2007. Hän oli varamaalivahtina Copa Américassa 2007, kun Brasilia voitti mestaruuden. == Lähteet == Luokka:Brasilialaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Matti Helin (jääkäri)

Matti Sakari Helin (1. maaliskuuta 1897 Nousiainen – 4. toukokuuta 1919) oli suomalainen jääkärivänrikki. Hänen vanhempansa olivat kirkkoherra August Edvard Helin ja Emma Josefina Johanna von Becker.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Helin kävi kuusi luokkaa Turun suomalaista lyseota. ==Jääkärikausi== Helin liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 19. kesäkuuta 1916, josta hänet siirrettiin pataljoonan haupitsipatteriin 6. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. ==Suomen sisällissota== :Katso myös: Suomen sisällissota Helin astui Suomen armeijan palvelukseen vääpelinä 7. helmikuuta 1918 ja saapui Suomeen aselaivoja seuranneen etukomennuskunnan mukana 18. helmikuuta 1918. Suomen sisällissodan valkoisten joukkoihin hänet sijoitettiin Pietarsaaren tykistökouluun, josta hänet siirrettiin 1. maaliskuuta 1918 Pietarsaaressa järjestetyn patterin kera Karjalan ryhmään, missä patteri liitettiin Karjalan tykistön 5. patteriksi. Tässä joukossa hän osallistui taisteluihin Ahvolan rintamalohkolla, missä hän myös haavoittui pahoin 24. maaliskuuta 1918. ==Sisällissodan jälkeinen aika== Haavoista parannuttuaan Helin astui takaisin palvelukseen 13. helmikuuta 1919 ja hänet sijoitettiin Kenttätykistörykmentti 3:een, mistä hänet komennettiin 1. huhtikuuta 1919 Sotaministeriön taisteluvälineosastolle, josta hän erosi vain liittyäkseen Karjalan (Aunuksen) vapaaehtoiseen retkikuntaan. Retkikunnassa hän toimi 1. rykmentin kenttäpatterin jaosjohtajana ja otti jaosjohtajana osaa taisteluihin Vitelessä, Tuuloksessa ja Aunuksenkaupungissa, missä hän koki kohtalonsa ja kaatui kaupungin edustalla käydyssä taistelussa 4. toukokuuta 1919. Hänet haudattiin taistelupaikalle. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1919 kuolleet
Nissan Note

Nissan Note on pieni Nissanin valmistama tila-automalli, jota on valmistettu vuodesta 2004 lähtien Japanin markkinoille, ja vuonna 2006 auto rantautui myös Eurooppaan, ensimmäisenä Isoon-Britanniaan. Ensimmäistä sukupolvea (E11) valmistettiin 2004-2013. Seuraava sukupolvi (E12) esiteltiin 2012. Autossa E11 on jonkin verran samoja osia sisarmallinsa Renault Modusin kanssa. E11 valmistettiin Englannissa, Sunderlandissa. Auto esiteltiin ensin konseptina nimellä Nissan Tone. Auto on suunniteltu mahdollisimman tilavaksi ja se on pieni, lähinnä perheille suunnattu automalli. Sisätilat ovat hyvin muunneltavat. Vuoden 2006 Euro NCAP -kolaritestistä Note sai tulokseksi neljä tähteä viidestä. Vuonna 2013 testattu toisen sukupolven malli ansaitsi sekin neljä tähteä. == Varustelu E11== Suomessa varustelutasot ovat Visia, Acenta ja Tekna. Varustelutasot ovat Isossa-Britanniassa S, SE ja SVE. Perusmallissa on sähköikkunat, kevytmetallivanteet ja sumuvalot. SE-mallissa tulee lisäksi 16" kevytmetallivanteet ja ilmastointi. SVE-mallissa on myös automaattinen ilmastointi, tummennetut takalasit, 17" kevytmetallivanteet ja ESP. == Moottorit E11== === Eurooppa === ==== Bensiinimoottorit ==== *1.4 (1386 cm3) - 88 hv @ 5200 r/min, 128 Nm @ 3200 r/min *1.6 (1598 cm3) - 110 hv @ 6000 r/min, 153 Nm @ 4400 r/min ==== Dieselmoottorit ==== *1.5 dCi (1461 cm3) - 68 hv @ 4000 r/min, 160 Nm @ 2000 r/min *1.5 dCi (1461 cm3) - 86 hv @ 3750 r/min, 200 Nm @ 1900 r/min === Japani === *1.5 (1498 cm3) (HR15DE) - 109 hv @ 6000 r/min, 148 Nm @ 4400 r/min == Mitat E11== *Pituus: 3990 mm *Leveys: 1690 mm *Korkeus: 1535-1 545 mm *Akseliväli: 2600 mm *Omamassa: 1090-1170 kg == Lähteet == Note Luokka:M-segmentin autot Luokka:2000-vuosikymmenen autot Luokka:2010-luvun autot
Rollag

Rollag on kunta Buskerudin läänissä Norjassa. Rollagin kunta perustettiin kunnallisen itsehallinnon käyttöönoton yhteydessä vuonna 1838. Nore og Uvdalin kunta erotettiin siitä vuonna 1858. Vuoden 2023 alussa Rollagissa oli 1 366 asukasta. Rollagin ainoa taajama on Veggli. Rollag stavkirke TRS 2.jpg|Rollagin sauvakirkko Numedalsbanen Rollag.jpg|Rollagin asema Numedalin radan varrella. Radalla on enää satunnaista tavaraliikennettä. == Lähteet == ==Aiheesta muualla== *
Røyken

Røyken on entinen kunta Buskerudin läänissä Norjassa. Røykenin kunta (silloinen Røken) perustettiin 1. tammikuuta 1838. Tammikuussa 2013 tehdyn väestönlaskennan mukaan kunnassa oli 20 078 asukasta. Røyken liitettiin uuteen Askerin kuntaan vuonna 2020. ==Kuuluisia henkilöitä== * Bjørge Lillelien (1927–1987), urheiluselostaja * Gro Anita Schønn (1950–2001), laulaja == Lähteet == Luokka:Buskerudin läänin kunnat Luokka:Norjan entiset kunnat Luokka:Asker
Sigdal

Sigdal on kunta Buskerudin läänissä Norjassa. Sigdalin kunta perustettiin vuonna 1838. Krødsheradin kunta erotettiin Sigdalista 1901. Vuoden 2024 alussa Sigdalissa oli 3 526 asukasta. Sigdalin hallinnollinen keskus ja ainoa taajama on Prestfoss. ==Kuvia== Holmen kirke Sigdal.jpg|Holmenin kirkko Lauvlia 1.JPG|Theodor Kittelsenin taiteilijakoti Lauvlia. Hagan seen from the garden.JPG|Christian Skredsvigin ateljee Hagan. Madonna23Egge.jpg|Madonnapatsas Bjønneskortenatten-vuoren huipulla (Turid Angell Eng, 2009). ==Tunnettuja henkilöitä== * Josefine Frida Pettersen (s. 1996), näyttelijä == Lähteet == *
Dino Toso

Dino Toso (11. helmikuuta 1969 – 13. elokuuta 2008) oli italialais- hollantilainen insinööri. Hän työskenteli Renault'n Formula 1 -tallin aerodynamiikkajohtajana vuodesta 2003 kesäkuuhun 2008. Hän oli mukana voittamassa tallin mestaruudet vuosina 2005 ja 2006. F1:ssä Toso aloitti vuonna 1997 Jordan-tallissa. Toso kuoli 13. elokuuta 2008 sairastettuaan syöpää muutaman vuoden ajan. Hän oli kuollessaan 39-vuotias. == Lähteet == Luokka:Italialaiset insinöörit Luokka:Formula 1 -tallien työntekijät Luokka:Vuonna 1969 syntyneet Luokka:Vuonna 2008 kuolleet
Douglas Edwards

Douglas Edwards (14. heinäkuuta 1917 Ada, Oklahoma - 13\. lokakuuta 1990) oli yhdysvaltalainen reportteri ja uutisankkuri. Edwards aloitti uransa radiossa jo 15-vuotiaana toimien kuuluttajana ja vuonna 1942 hän siirtyi CBS:lle. Toisen maailmansodan aikana hän toimi Lontoossa kirjeenvaihtajana Edward R. Murrow'n alaisuudessa. Sodan jälkeen hänestä tuli CBS World News Roundup -ohjelman uutisankkuri. Vuonna 1948 hän siirtyi televisioon CBS Television News -uutislähetykseen, jota hän ankkuroi vuoteen 1962 asti, jolloin Walter Cronkite korvasi hänet. Douglas Edwards nimettiin Radio Hall of Fameen vuonna 2006. ==Lähteet== *Radio Hall of Fame: Douglas Edwards *The Douglas Edwards Archives at St. Bonaventure University Luokka:Yhdysvaltalaiset radiotoimittajat Luokka:Radio Hall of Fame Luokka:Yhdysvaltalaiset uutisankkurit Luokka:Vuonna 1917 syntyneet Luokka:Vuonna 1990 kuolleet
3 Inches of Blood

3 Inches of Blood on kanadalainen heavy metal -yhtye, joka on perustettu Vancouverissa vuonna 2000. Yhtyeen musiikissa on power metalin lisäksi NWOBHM-, thrash metal- ja metalcorevaikutteita. == Diskografia == === Studioalbumit === * * * * * === EP:t === * * * === Singlet === * Ride Darkhorse, Ride (2002) * Destroy the Orcs (2003) * Deadly Sinners (2004) * The Goatriders Horde (2007) * Trial of Champions (2007) * Battles and Brotherhood (2009) * Silent Killer (2010) * Metal Woman (2012) * Live at Mushroom: Vol. I (2013) * Live at Mushroom: Vol. II (2013) * Live at Mushroom: Vol. III (2013) == Kokoonpano == * Cam Pipes – laulu, basso (2001–) * Justin Hagberg – kitara (2004–), huutolaulu (2008–) * Shane Clark – kitara (2004–) * Byron Stroud – basso (2012–) * Ash Pearson – rummut (2007–) === Entiset jäsenet === * Aaron "Boon" Gustafson - basso (vain live/kiertue) (2011) * Steve Ericson - basso (vain live/kiertue) (2009–2011) * Nick Cates – bass (2006–2009) * Jamie Hooper – rosoinen laulu (1999–2008) * Alexei Rodriguez – rummut (2005–2007) * Brian Redman - basso (2004–2006); kuoli skootteritapaturmassa Tacomassa, Washingtonissa 27. syyskuuta 2009. * Matt Wood – rummut (2004–2005) * Geoff Trawick – rummut (1999–2004) * Rich Trawick – basso (1999–2004) * Bobby Froese – kitara (1999–2004) * Sunny Dhak - kitara (1999–2004) * Jay Watts - kitara (1999–2000) == Lähteet == Luokka:Kanadalaiset power metal -yhtyeet Luokka:Kanadalaiset thrash metal -yhtyeet Luokka:Speed metal -yhtyeet
Tinasotilaat

Tinasotilaat (myös lelusotilaat tai pikkusotilaat) ovat tinasta tehtyjä lelusotilaita. Nykyisin samanlaisia hahmoja valmistetaan muovista leluiksi. == Historia == Vanhin tunnettu tinasotilas on roomalainen legioonalainen vuodelta 200 jaa. Sitä edeltäneet ja monet myöhemmät tinakuviot ovat uskonnollisia votiiviesineitä, pyhiinvaeltajien matkamuistoja tai koristeita. Tinanvalaja Johann Gottfried Hilpert (1732–1801) Nürnbergistä alkoi vuonna 1760 valaa tinasta litteitä esineitä, sotilaita, eläimiä ja kukkia. Keksintö levisi nopeasti, ja Fredrik Suuren ansiosta tinasotilaista tuli hyvin suosittuja poikien leikkikaluja. ==Kirjallisuutta== * ==Aiheesta muualla== * Collection Hilpert * "Vakaa tinasotamies", Suomen Kuvalehti, 17.12.1934, nro 51-52, s. 49, Kansalliskirjaston digitaaliset aineistot Luokka:Leikkikalut
Matti Helin (jalkapallovalmentaja)

Matti Helin (9. elokuuta 1949 – toukokuu 2020) oli suomalainen jalkapalloilija ja valmentaja. Hän toimi valmentajana Rovaniemen Palloseurassa. Helin edusti Rovaniemen Palloseuraa pelaajaurallaan 1970- ja 1980-luvulla, jolloin RoPS nousi ensimmäistä kertaa jalkapallon pääsarjatasolle. Hänet valittiin joukkueen kakkosvalmentajaksi kauden 2008 alla. Maaliskuussa Helin nimettiin päävalmentajaksi Tom Saintfietin saatua potkut, mutta kuukautta myöhemmin Valeri Bondarenko palkattiin päävalmentajaksi ja Helin palasi takaisin kakkosvalmentajan tehtävään. Helin on myös aiemmin toiminut RoPS:n edustusjoukkueen valmentajana. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1949 syntyneet Luokka:Vuonna 2020 kuolleet
Beowulf (vuoden 2007 elokuva)

Beowulf on vuonna 2007 ensi-iltansa saanut Robert Zemeckisin ohjaama fantasiaelokuva. Neil Gaimanin ja Roger Avaryn käsikirjoitus perustuu löyhästi muinaisenglantilaiseen Beowulf-eepokseen. Elokuva tehtiin tietokoneanimaationa: roolihahmojen liikkeet tallennettiin liikkeenkaappaustekniikalla ja roolihahmot animoitiin ääninäyttelijöidensä näköisiksi. == Rooleissa == == Lähteet == * Luokka:3D-elokuvat Luokka:Vuoden 2007 yhdysvaltalaiset elokuvat Luokka:Robert Zemeckisin ohjaamat elokuvat Luokka:Roger Avaryn käsikirjoittamat elokuvat Luokka:Yhdysvaltalaiset fantasiaelokuvat Luokka:Warner Brosin elokuvat
Øvre Eiker

Øvre Eiker on kunta Buskerudin läänissä Norjassa. Kunnan maapinta-ala on 418 neliökilometriä ja asukasluku 20 779 vuoden 2024 alussa. Øvre Eikerin kunta syntyi, kun Eikerin kunta jaettiin Øvre Eikeriin ja Nedre Eikeriin vuonna 1885. Kunnan hallinnollinen keskus on Hokksund, joka kuuluu Drammenin keskustaajamaan. Kunnan muita taajamia ovat Vestfossen, Ormåsen, Skotselv, Darbu ja pieni osa Åmot/Geithusia. == Media == Paikallislehti Eikerbladet ilmestyy torstaisin. ==Kuvia== Övre Eiker raadhus IMG 2721.JPG|Kunnantalo Fiskum gamle kirke 02.jpg|Fiskumin vanha kirkko Haug kirke 2.jpg|Haugin kirkko KHM Hoenskatten 2016 (1).jpg|Kunnan alueelta löytynyt Hoenin aarre ==Tunnettuja henkilöitä== * Jonas Lie (1833–1908), kirjailija * Martinius Stenshorne (s. 2006), autourheilija == Lähteet == == Aiheesta muualla == *
Martti Hellstén

Martti Johannes Hellstén (12. lokakuuta 1896 Vanaja – 19. toukokuuta 1967) oli suomalainen jääkärikapteeni. Hänen vanhempansa olivat maanviljelijä Evert Hellsten ja Matilda Lemberg. Hänen ensimmäinen vaimonsa oli Aino Kyllikki Honkamäki, jonka kuoltua vuonna 1953 Hellstén avioitui toisen kerran vuonna 1956 kampaaja Sirkka Ensi Elisabet Kettusen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hellstén kävi kansakoulun ja suoritti yksityisoppilaana viidennen luokan Turun suomalaisessa lyseossa vuonna 1920. Hän suoritti jääkärialiupseereille järjestetyn aktiiviupseerikurssin Kadettikoulussa vuonna 1921 ja Taistelukoulun kapteenikurssin vuonna 1931. ==Jääkäriaika== Tämä vanajalainen merimies liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== :Katso myös: Suomen sisällissota Hellstén saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi aluksi 9. jääkäripataljoonan 3. komppaniaan, josta hänet siirrettiin 6. maaliskuuta 1918 alkaen 4. Jääkärirykmentin 8. jääkäripataljoonan 1. komppaniaan, missä joukossa otti osaa sisällissodan taisteluihin Raudussa ja Sirkiänsaaressa. ==Sisällissodan jälkeinen aika== Hellstén palveli sisällissodan jälkeen 4. jääkärirykmentistä muodostetussa Jääkäripataljoona n:o 4:n 2. komppaniassa, josta hänet siirrettiin 3. heinäkuuta 1918 Kaartin jääkäripataljoonaan ja edelleen 21. tammikuuta 1919 alkaen Itämeren jalkaväkirykmentti n:o 1:een, josta muodostettiin myöhemmin Porin rykmentti. Hän toimi rykmentissä joukkueenjohtajana ja nuorempana upseerina. Porin rykmentistä hänet siirrettiin 8. toukokuuta 1929 Pohjois-Savon rykmenttiin ja sijoitettiin päälliköksi 4. komppaniaan, josta hänet siirrettiin komppanianpäälliköksi Polkupyöräpataljoona 3:een 13. syyskuuta 1932 (nimi myöhemmin Jääkäripataljoona 3) 3. komppaniaan. Armeijasta hän erosi 19. kesäkuuta 1936. ==Talvi- ja jatkosota== Hellstén osallistui talvisotaan Varsinais-Suomen suojeluskuntapiirin esikunnassa koulutus- ja järjestelytoimiston päällikkönä. Jatkosodan puhjettua hänet komennettiin Lounais-Suomen sotilasläänin komento- ja järjestelytoimiston päälliköksi, mistä toimesta hänet kotiutettiin vuonna 1942 ja hän siirtyi kukkakauppiaaksi Turkuun, missä hän toimikin aina vuoteen 1957 saakka, jolloin jäi eläkkeelle ja muutti asumaan Suonenjoelle, minne hänet lopulta haudattiinkin. ==Opetustoimi== Hellstén toimi Suojeluskuntain päällystökoulun harjoitusjoukkueen johtajana vuonna 1925 ja opetusupseerina Jalkaväen kapitulanttikoulussa vuosina 1925–1926. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1967 kuolleet
Ål

Ål on kunta Buskerudin läänissä Norjassa. Ålin kunta (silloinen kirjoitusasu Aal) perustettiin vuonna 1838, jolloin Norjassa otettiin käyttöön kunnallishallinto. Holin kunta erotettiin Ålista vuonna 1877. Vuoden 2023 alussa Ålissa oli 4 862 asukasta. Kuntakeskus Ålin lisäksi kunnassa sijaitsee Torpon taajama. ==Media== Paikallislehti Hallingdølen ilmestyy kolmesti viikossa. ==Kuvia== Ål Village.jpg|Kunnan keskusta "Dendrochronologisch um 1200" datiert wurde die Stabkirche in Torpo. 03.jpg|Torpon sauvakirkko Ål kyrkje, TFT.JPG|Ålin kirkko ==Tunnettuja henkilöitä== * Ragnhild Jepsen (s. 1969), piispa * Eldbjørg Løwer (s. 1943), poliitikko == Lähteet == ==Aiheesta muualla== *
Abhinav Bindra

Abhinav Bindra (s. 28. syyskuuta 1982 Dehradun) on intialainen kivääriampuja, maailmanmestari ja olympiavoittaja. Hän on ensimmäinen intialainen yksilölajin olympiavoittaja. Kaikki maan aikaisemmat olympiakullat olivat olleet Intian maahockeymaajoukkueen voittamia. Abhinav Bindra saavutti Pekingissä 2008 olympiakultaa 10 m ilmakiväärissä. Lisäksi hän saavutti maailmanmestaruuden samassa lajissa Zagrebissa 2006. ==Olympialaiset== Laji 2000 2004 2008 10 m ilmakivääri 11. 590 7. 694,6 _(597+97,6) Kultaa 700,5 _(596+104,5) ==Lähteet== * * Luokka:Intialaiset ampujat Luokka:Intialaiset olympiavoittajat Luokka:Vuonna 1982 syntyneet Luokka:Elävät henkilöt
Sevastopolin taistelu

Sevastopolin taistelu voi tarkoittaa: * Sevastopolin piiritystä Krimin sodassa * Sevastopolin piiritystä Toisessa maailmansodassa
Jääkausiteorian vastustus

Jääkausiteorian vastustus liittyy ainakin kolmeen historialliseen yhteyteen. Näitä ovat geologian tieteenalan historia 1840–1860 -luvuilla, yksittäiset näennäistiedettä edustavat marginaali-ilmiöt tämän jälkeen sekä viime aikoina nykyaikainen kreationismi uskonnollisena ja ideologisena liikkeenä. ==Geologian oppihistoria== Ensimmäinen historiallinen yhteys jääkausiteorian vastustukselle oli geologian tieteenalan piirissä käyty keskustelu 1800-luvulla, kun 1840-luvulla esitetty teoria jääkaudesta oli uusi, ja vallalla oli vielä muunlaisia, esim. vedenpaisumukseen liittyviä teorioita nykyään jääkauteen yhdistettyjen geologisten muodostumien synnystä. Geologisen tutkimuksen edetessä ja todistusaineiston kertyessä uuden teorian tueksi geologian tiedeyhteisö kuitenkin hyväksyi jääkausiteorian 1860-luvulle mennessä. Tämä asiayhteys on tieteenhistoriallinen. ==Marginaalinen yksityisajattelu== Toinen yhteys on tiedeyhteisön ulkopuolilla toimivien, usein näennäistiedettä edustaviksi tulkittavissa olevien yksittäisten harrastajaluonnontieteilijöiden toiminta 1860-luvun jälkeen. Suomessa tunnettu tähän perinteeseen liittyvä harrastajatutkija on turkulainen Keijo ParkkunenKeijo Parkkunen - mies joka selätti jääkauden , joka on 1980-luvulta lähtien suorittanut muun muassa omia kaivauksiaan hiidenkirnuilla , pirunpelloilla ja muilla geologisilla muodostumilla eri puolilla Suomea saaden mukaan hankkeisiinsa muun muassa viihdetaiteilija Spede Pasasen. Merkillepantavaa tätä perinnettä edustavien harrastajatutkijoiden töissä on se, että ne usein olennaisesti tukeutuvat tieteen piirissä aiemmin esillä olleisiin, mutta tieteen kehityksen myötä hylättyihin teorioihin, kuten tulvageologiaan. ==Kreationismi== Kolmas asiayhteys jääkausiteorian vastustukselle on yleensä kristillisperäisten uskonnollisten liikkeiden ideologiana esiintyvä kreationismi. Kreationistit ovat kehittäneet useita eri tapoja selittää jääkausi Raamatun kertomusten pohjalta. Useimmin se kytketään vedenpaisumukseen.Myytti apinaihmistä, Marvin L. Lubenow, Datakirjat 2005, Suom. toim Matti Leisola, ISBN 951-98558-3-1, s. 226–119. Esimerkiksi Pekka Reinikainen on esittänyt kirjassaan Unohdettu Genesis teorian jääkausien nopeasta synnystäUnohdettu Genesis, Pekka Reinikainen, Kustannus OY Uusi Tie 1991, ISBN 951-619-239-4, esimerkiksi s. 221–223 "Aiheuttiko vedenpaisumus jääkauden". == Lähteet == Luokka:Geotieteet ja näennäistiede Luokka:Jääkaudet Luokka:Tieteenhistoria Luokka:Kreationismi
Chiara Cainero

Chiara Cainero (s. 24. maaliskuuta 1978 Udine) on italialainen haulikkoampuja ja olympiavoittaja. Chiara Cainero saavutti Pekingissä 2008 olympiakultaa skeetissä. Lisäksi hänellä on useita MM-mitaleita, joista kirkkain on joukkuekulta Lonatossa 2005. ==Lähteet== * * Luokka:Italialaiset ampujat Luokka:Italialaiset olympiavoittajat Luokka:Vuonna 1978 syntyneet Luokka:Elävät henkilöt
Alvdal

Alvdal on kunta Innlandetin läänissä Norjassa. Alvdalin kunta ja Folldalin itäinen osa erotettiin Tynsetin kunnasta vuonna 1864. Folldalin läntinen osa liitettiin Alvdalin Dovren kunnasta vuonna 1884. Folldal erotettiin Alvdalista omaksi kunnakseen vuonna 1914. Vuoden 2022 alussa Alvdalissa oli 2 445 asukasta. == Kuuluisia henkilöitä == * Kjell Aukrust (1920–2002), kirjailija ja kuvittaja == Nähtävyyksiä == * Aukrust-talo ==Lähteet== ==Aiheesta muualla== *
Haminanniitty

Haminanniitty oli Käkisalmen esikaupunki Käkisalmen maalaiskunnassa Norsjoen, Tenkalahden, Pörtsykän ja Vuohensalon kylien rajaseudulla Käkisalmen keskustan itäpuolella. Pääosa Haminanniitystä kuului Norsjoen kylään. Noin kilometrin verran Haminanniitystä luoteeseen sijaitsi toinen suurempi Porkanniemen esikaupunki. Haminanniityn esikaupunki alkoi syntyä 1920-luvulla, koska maa oli maalaiskunnan puolella halvempaa kuin kaupungissa ja rakennusmääräykset olivat vapaampia. Alue kehittyi varsinkin 1930-luvulla, kun Käkisalmeen perustettiin Waldhofin selluloosatehdas, jossa suuri osa haminanniittyläisistä kävikin töissä. Nykyisin Haminnanniityn alueella on huomattavasti enemmän asutusta kuin ennen sotia ja alue kuuluu nykyisin kiinteämmin Käkisalmen kaupunkiin. == Lähteet == Luokka:Käkisalmen maalaiskunnan kylät
Christopher Hamilton

Christopher Hamilton on brittiläinen filosofi. Hän on kiinnostunut filosofian suhteesta arvoihin, kirjallisuuteen ja uskontoon, ja käsittelee näitä aiheita kirjassaan Living philosophy (2001). Hamilton opettaa uskonnonfilosofiaa Lontoon King's Collegessa. == Teoksia == * == Lähteet == == Aiheesta muualla == * Dr Christopher Hamilton. King's College London. Luokka:Brittiläiset filosofit Luokka:Moraalifilosofit Luokka:Syntymävuosi puuttuu Luokka:Elävät henkilöt
Burning Earth

Burning Earth on power metal -yhtye Firewindin toinen studioalbumi. Se julkaistiin vuonna 2003. ==Kappaleet== # # # # # # # # # # ==Kokoonpano== * Stephen Fredrick – laulu * Gus G. – kitara, kosketinsoittimet * Petros Christo – basso * Stian L. Kristoffersen – rummut == Arvostelut == * Imperiumi: 7/10Firewind - Burning Earth Viitattu 31.12.2022. == Lähteet == == Aiheesta muualla == * * Luokka:Vuoden 2003 albumit Luokka:Firewindin albumit
Eurooppa-koulu

Eurooppa-koulut ovat Euroopan yhteisöjen henkilöstön lapsille perustettuja julkisia oppilaitoksia. Niiden hallinto on jaettu Euroopan yhteisön ja jäsenmaiden kesken. Niiden toiminta perustuu vuonna 1957 Luxemburgissa allekirjoitettuun sopimukseen. Eurooppa-kouluja on tällä hetkellä 15. Sen lisäksi on yhdeksän akkreditoitua Eurooppa-koulua, joihin Helsingin eurooppalainen koulu kuuluu. ==Lähteet== * Opetushallitus * Schola Europaea Luokka:Koulujärjestelmät
Urús

Urús on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 17,4 neliökilometriä ja vuonna 2021 sen väkiluku oli 210. Väestötiheys on 12 as./km². Urúsin naapurikunnat ovat Riu de Cerdanya lännessä, Prats i Sansor pohjoisessa ja Das koillisessa ja idässä. Etelässä kunta rajautuu Berguedàn comarcaan. Kunnan alueella sijaitsevia nähtävyyksiä ovat muun muassa Església de Sant Climent -kirkko ja Ermita de Sant Grau -kappeli. == Lähteet == == Aiheesta muualla == * Kunnan kotisivut Luokka:Gironan kunnat